b'\n_START_ARTICLE_\nS\xc4\x83rut\xc4\x83ri furate\n_START_SECTION_\nPrezentare\n_START_PARAGRAPH_\nAntoine Doinel (Jean-Pierre Leaud) este \xc3\xaendr\xc4\x83gostit de Christine Darbon (Claude Jade). Proasp\xc4\x83t ie\xc8\x99it din armat\xc4\x83, \xc3\xae\xc8\x99i ia tot felul de job-uri la care fie renun\xc8\x9b\xc4\x83 repede, fie este concediat. Paznic de noapte la un hotel, el renun\xc8\x9b\xc4\x83 dup\xc4\x83 ce ajut\xc4\x83 un detectiv particular s\xc4\x83 descopere un caz de adulter \xc8\x99i se angajeaz\xc4\x83 la o agen\xc8\x9bie de detectivi. Dar cum nu prea e talentat \xc3\xaen arta spionajului, directorul agen\xc8\x9biei \xc3\xaei ofer\xc4\x83 un post la magazinul de pantofi al domnului Tabard, unde Antoine se \xc3\xaendr\xc4\x83goste\xc8\x99te nebune\xc8\x99te de doamna Tabard. Reangajat din nou, Antoine este depanator tv. \xc8\x98i cea care sun\xc4\x83 la aceasta firm\xc4\x83 este chiar Christine... Acest film este bazat pe instabilitate \xc8\x99i tema provizoriului, ceea ce se vede chiar de la \xc3\xaenceputul filmului unde Antoine este demis din armat\xc4\x83, p\xc3\xa2n\xc4\x83 la sf\xc3\xa2r\xc8\x99it, c\xc3\xa2nd omul care o urm\xc4\x83rea pe Christine pune la \xc3\xaendoial\xc4\x83 fericirea ei cu Antoine.'